Document ID: 31993R0638

ΚΑΝΟΝΙΣΜΟΣ (ΕΟΚ) αριθ. 638/93 ΤΟΥ ΣΥΜΒΟΥΛΙΟΥ της 17ης Μαρτίου 1993 για την τροποποίηση του κανονισμού (ΕΟΚ) αριθ. 1035/72 περί κοινής οργανώσεως της αγοράς στον τομέα των οπωροκηπευτικών και του κανονισμού (ΕΟΚ) αριθ. 827/68 περί κοινής οργανώσεως της αγοράς για ορισμένα προϊόντα που απαριθμούνται στο παράρτημα ΙΙ της συνθήκης
ΤΟ ΣΥΜΒΟΥΛΙΟ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
Έχοντας υπόψη:
τη συνθήκη για την ίδρυση της Ευρωπαϊκής Οικονομικής Κοινότητας, και ιδίως το άρθρο 43,
την πρόταση της Επιτροπής (1),
τη γνωμη του Ευρωπαϊκού Κοινοβουλίου (2),
τη γνώμη της Οικονομικής και Κοινωνικής Επιτροπής (3),
Εκτιμώντας:
ότι η ανάπτυξη της κοινοτικής παραγωγής προϊόντων, όπως οι ανανάδες, τα αχλάδια των ποικιλιών avocats και goyaves, και οι μάγγες, ιδίως από την προσχώρηση της Ισπανίας και της Πορτογαλίας και μετά, καθώς και η αύξηση των συναλλαγών τους, καθιστούν σκόπιμη την υπαγωγή των προϊόντων αυτών στο πεδίο εφαρμογής του κανονισμού (ΕΟΚ) αριθ. 1035/72 (4) 7
ότι η μπανάνα του είδους των Αντιλλών δεν έχει συμπεριληφθεί στον κατάλογο για την κοινή οργάνωση της αγοράς στον τομέα της μπανάνας εξαιτίας της φύσεώς της 7 ότι πρέπει να καλυφθεί από οργάνωση της αγοράς από την 1η Ιανουαρίου 1993 7 ότι κρίνεται σκόπιμο να συμπεριληφθεί στην κοινή οργάνωση της αγοράς στον τομέα των οπωροκηπευτικών 7
ότι η υπαγωγή των αχλαδιών των ποικιλιών avocats και goyaves καθώς και μάγγων και των μαγγουστών, στον κατάλογο των προϊόντων που καλύπτονται από τον κανονισμό (ΕΟΚ) αριθ. 1035/72 συνεπάγεται τη διαγραφή τους από τον κανονισμό (ΕΟΚ) αριθ. 827/68 (5) 7 ότι συνεπώς πρέπει να τροποποιηθεί το παράρτημα του εν λόγω κανονισμού 7
ότι ο κανονισμός (ΕΟΚ) αριθ. 1035/72 προβλέπει τη δυνατότητα εφαρμογής εθνικών ποσοτικών περιορισμών από τα κράτη μέλη για τα οπωροκηπευτικά, με τους όρους που περιγράφονται στο παράρτημα ΙΙΙ 7 ότι τα μέτρα αυτά είναι ασυμβίβαστα με την ενιαία αγορά που εγκαθιδρύθηκε την 1η Ιανουαρίου 1993 7 ότι, κατά συνέπεια, πρέπει να καταργηθούν οι διατάξεις αυτές 7
ότι είναι σκόπιμο να προβλεφθεί, για ορισμένα προϊόντα που είναι ευαίσθητα και αποτελούν αντικείμενο σχετικά σημαντικών ρευμάτων εισαγωγών, η δυνατότητα εφαρμογής καθεστώτος πιστοποιητικών εισαγωγής 7 ότι, αποσκοπώντας στον αποτελεσματικότερο περιορισμό της εφαρμογής του καθεστώτος αυτού, πρέπει να προβλεφθεί ότι η θέσπιση ενός τέτοιου καθεστώτος υπάγεται στη διαδικασία της επιτροπής διαχείρισης 7
ότι, για την καλή λειτουργία του καθεστώτος, ενδείκνυται ότι η έκδοση των πιστοποιητικών εισαγωγής συνοδεύεται από τη σύσταση εγγύησης που εξασφαλίζει την τήρηση της υποχρέωσης να πραγματοποιούνται οι εισαγωγές κατά τη διάρκεια ισχύος τους,
ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
Άρθρο 1
Ο κανονισμός (ΕΟΚ) αριθ. 1035/72 τροποποιείται ως εξής:
1. Τα ακόλουθα προϊόντα εντάσσονται στον πίνακα του άρθρου 1 παράγραφος 2:
« ΘΕΣΗ ΠΗΝΑΚΑ
».2. Η παράγραφος 1 δεύτερο εδάφιο, το άρθρο 22 παράγραφος 2, καθώς και το παράρτημα ΙΙΙ (κατάλογος προβλεπόμενος στο άρθρο 22), καταργούνται.
3. Προστίθεται το ακόλουθο άρθρο:
«Άρθρο 22β
1. Σύμφωνα με τη διαδικασία που προβλέπεται στο άρθρο 33, δύναται να θεσπιστεί καθεστώς πιστοποιητικών εισαγωγής, για ένα ή περισσότερα από τα προϊόντα που περιλαμβάνονται στον πίνακα του άρθρου 1 παράγραφος 2, έτσι ώστε να εκτιμηθεί η εξέλιξη της αγοράς τους.
Στην περίπτωση που χρησιμοποιείται η δυνατότητα του πρώτου εδαφίου, το πιστοποιητικό εκδίδεται από τα κράτη μέλη για κάθε ενδιαφερόμενο που υποβάλλει αίτηση, ανεξάρτητα από τον τόπο εγκατάστασής του στην Κοινότητα.
Η έκδοση του πιστοποιητικού υπόκειται στη σύσταση εγγύησης που εξασφαλίζει ότι η εισαγωγή θα πραγματοποιηθεί κατά τη διάρκεια ισχύος του πιστοποιητικού.
Το πιστοποιητικό ισχύει σε ολόκληρη την Κοινότητα.
2. Ο κατάλογος των προϊόντων για τα οποία απαιτείται πιστοποιητικό εισαγωγής και οι άλλες λεπτομέρειες εφαρμογής του παρόντος άρθρου καθορίζονται σύμφωνα με τη διαδικασία που αναφέρεται στην παράγραφο 1 πρώτο εδάφιο.»
Άρθρο 2
Τα ακόλουθα προϊόντα διαγράφονται από το παράρτημα του κανονισμού (ΕΟΚ) αριθ. 827/68:
- 0804 40 Αχλάδια της ποικιλίας avocats
- 0804 50 00 Αχλάδια της ποικιλίας goyaves, μάγγες και μαγγούστες.
Άρθρο 3
Ο παρών κανονισμός αρχίζει να ισχύει την ημέρα της δημοσίευσής του στην Επίσημη Εφημερίδα των Ευρωπαϊκών Κοινοτήτων.
Εφαρμόζεται από 1ης Ιανουαρίου 1993.
Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
Βρυξέλλες, 17 Μαρτίου 1993.

Labels: 3
17
6